SET ปิดเช้าบวก 7 จุด รับปัจจัยตปท. หลังสหรัฐฯ-จีนเจรจาการค้าสดใส
SET ปิดเช้าบวก 7 จุด รับปัจจัยตปท. หลังสหรัฐฯ-จีนเจรจาการค้าสดใส โดยดัชนีปิดตลาดเช้านี้ที่ระดับ 1,648.60 จุด เพิ่มขึ้น 6.87 จุด หรือ 0.42% มูลค่าการซื้อขาย 2.02 หมื่นล้านบาท
1 ก.พ. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,648.60 จุด เพิ่มขึ้น 6.87 จุด หรือ 0.42% มูลค่าการซื้อขาย 2.02 หมื่นล้านบาท
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ผันผวนอยู่ในแดนบวก จากปัจจัยภายนอกประเทศในเรื่องของการเจรจาทางการค้าระหว่างสหรัฐฯและจีนที่เป็นไปด้วยดี แม้ว่าจะยังหาข้อสรุปของทั้งสองฝ่ายไม่ได้ แต่นักลงทุนก็คลายความกังวลลงเล็กน้อย โดยต้องติดตามกันต่อซึ่งสหรัฐฯและจีนจะมีการเจรจากันอีกครั้ง ก่อนถึงกำหนดเส้นตายที่สหรัฐฯ จะเรียกเก็บภาษีสินค้านำเข้าจากจีนด้วยอัตราใหม่ในวันที่ 1 มี.ค.62
สำหรับตลาดหุ้นอื่นในภูมิภาคเอเชียวันนี้ส่วนใหญ่เคลื่อนไหวในแดนบวก ยกเว้นตลาดหุ้นฮ่องกงที่ติดลบ
ส่วนแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯน่าจะแกว่งตัวในกรอบแคบๆ อิงทางแดนบวก เป็นไปตามปัจจัยภายนอกเป็นหลัก พร้อมให้กรอบแนวรับไว้ที่ 1,640 จุด แนวต้านที่ 1,655 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย 1,026.45 ล้านบาท ปิดที่ 201.00 บาท เพิ่มขึ้น 1.00 บาท
CPALL มูลค่าการซื้อขาย 1,001.53 ล้านบาท ปิดที่  77.25 บาท  ลดลง 0.50 บาท
PTT   มูลค่าการซื้อขาย   891.43 ล้านบาท ปิดที่  49.25 บาท เพิ่มขึ้น 0.75 บาท
TOP   มูลค่าการซื้อขาย   707.32 ล้านบาท ปิดที่  74.00 บาท เพิ่มขึ้น 2.00 บาท
SCC   มูลค่าการซื้อขาย   677.44 ล้านบาท ปิดที่ 464.00 บาท  ลดลง 4.00 บาท